cyanic-selkie/wikianc huggingface dataset:
Liste over Sprint-album
Liste over Sprint-album er en liste over utgivelser av tegneseriealbum med karakteren Sprint som hovedfigur.
Franquin
4 KLASSISKE HISTORIER (album 53) INNEHOLDER FØLGENDE HISTORIER:
- ROBOTTEGNINGENE: I denne oppfølgeren til "RADAR LE ROBOT (ennå ikke utgitt på norsk) må Sprint og Kvikk hindre at tegningene av roboten havner i hendene på noen skumle typer. - SPRINT I RINGEN: Sprint utfordres til å møte byens store bølle, Hardhaus, i boksekamp.
- TIL HEST – Sprint blir med Kvikk på hesteridning.
- PYGMEENE – Sprint og Kvikk blir med "Keiseren av Lilipanga" til Afrika for å stanse en krig mellom to pygmestammer.
SVARTHATTENE (album 28) Fransk: Les chapeaux noirs
Sprint og Kvikk reiser til det ville vesten i Amerika for å lage en reportasje, men ender i stedet opp med å arbeide som assistenter til en svært gretten og usympatisk sheriff.
+ SMUGLERMYSTERIET
TROLLMANNEN I CHAMPIGNAC (album 30) Fransk: Il y a un sorcier à Champignac
En ferietur til Champignac forvandles til et merkelig freakshow når griser blir blåfargede, kuer blir eldre og gamle i noen få sekunder, og merkelige blå sopper vokser frem på stedene. Landsbyens innbyggere mistenker en omreisende sigøyner, men Sprint oppdager snart at en mindre mistenkelig fyr står bak det hele...
INFO: Første album med Greven av Champignac, samt Champignac-landsbyen og den selvopptatte ordføreren.
KAMPEN OM ARVEN (album 7) Spirou et les héritiers
Kvikk og hans fetter Zantafio møter opp hos advokaten til deres nylig avdøde onkel. Det viser seg at onkelen har skrevet i testamentet at den som skal bli hans enearving, må vinne tre spesielle konkurranser: Først utvikle en nyttig oppfinnelse, deretter delta i og vinne et bilrace, og tilslutt fange et sjeldent dyr i den palombianske jungel...
INFO: Første album med Sprint og Kvikks erkefiende Zantafio.
- Dette er også albumet som introduserer Franquins mest kjente figur: Spiralis.
HVEM STJAL SPIRALIS (album 18) Les voleurs du Marsupilami
Spiralis blir stjålet fra dyrehagen, og ført til et sirkus ledet av den onde og dyremishandlende direktøren Zabaglione. Hvordan skal Sprint og Kvikk redde ham ut derfra uten å bli oppdaget?
NESEHORNETS HEMMELIGHET (album 8) La corne de rhinocéros
Sprint og Kvikk møter Roulebille, ansatt ved Turbobil-fabrikken, som ber dem om hjelp for å beskytte planene for en ny type bil fra konkurrenter som gjør hva som helst, inkludert mord, for å få tak i dem...
INFO: Første album med journalistkollega/rival Trineline, den første kvinnelige hovedkarakter i Sprint-serien.
NED MED DIKTATOREN (album 9) Le dictateur et le champignon
Sprint og Kvikk reiser tilbake til Palombia for å sette Spiralis tilbake i junglen der de fant ham, men når de endelig kommer seg fram til Palombia, finner de fort ut at det har skjedd store (og brutale) forandringer i landet siden sist...
KVIKK I KNIPE (album 11) La mauvaise tête
Først ble gullsmeden slått ned og ranet. Deretter, direkte på TV, blir en verdifull egyptisk gullmaske stjålet fra museet. Og forbryteren er... Kvikk?
Sprint, Kvikk og Greven av Champignac deltar i en konkurranse startet av den rike skipsrederen Hamadryas, hvor 5000 dollar er utlovet som premie til den som klarer å utvikle dykkerutstyr som kan brukes på 200+ meters havdyp. Men det viser seg snart at noen gjør alt i sin makt for å sabotere for dem...
STILLHETENS PIRATER (album 36) Les pirates du silence
Greven av Champignac blir kidnappet av forbrytere som vil bruke hans søvn- fremkallende gass på Incognito City, en hemmelig og strengt bevoktet by hvor berømte filmstjerner og kjendiser oppholder seg når de vil unngå pressen og tabloidene.
+ KVIKK KJØRER QUICK
Sprint og Kvikk undersøker en mystisk sak hvor biler av det samme merket plutselig blir stjålet like etter at de er solgt.
Sprint og Kvikk reiser til Kilimakali-fjellene i Afrika for å fotografere gorillaer, men det er noen som gjør alt for å forhindre at deres uærlige virksomhet i området like ved blir avslørt...
+ OLJESJEIK PÅ AVVEIER
DEN VILLE SPIRALIS (album 10) Le nid des Marsupilamis
Trineline kommer tilbake fra Palombia og viser sin dokumentarfilm om livet til en Spiralis-familie i jungelen.
+ GANGSTER-TIVOLI
Sprint og Kvikk blir trent i judo av Soto Kiki, livvakt for millionæren John P. Nut. Nut og hans familie er truet av gangsteren Lucky Caspiano, og Kiki vil ha Sprint og Kvikks hjelp til å beskytte dem. Men forteller han egentlig sannheten...?
KJEMPEØGLENS EGG (album 43) Le voyageur du Mésozoïque
Greven av Champignac kommer tilbake fra sin ekspedisjon i Antarktis med et sensasjonelt funn: et dinosaur-egg som har vært oppbevart i isen i flere millioner år...
+ KAFFEERSTATNING SOM SIER POKKER HELLER!
Ved et uhell drikker greven av Champignac et ekstrakt av de skadelige delene av stoffet X4 i stedet for sin kaffe. Dette fører til en alvorlig personlighetsendring. Fra å være en hyggelig og omgjengelig person blir han plutselig ond. Sprint, Kvikk og en biolog må handle raskt for å beskytte den lille landsbyen fra grevens handlinger.
BUDDHAS FANGE (album 5) Le prisonnier du Bouddha
TEMPO TABU (album 32) Tembo Tabou
Sprint og Kvikks tur til Afrika blir mer enn hva de hadde ventet når de møter på både rødfargede elefanter og kjøttetende planter...
Z FOR ZERO (album 2) Z comme Zorglub
Kvikk blir hjernevasket av en hårføner han fikk av en "ukjent beundrer", og setter seg i en bil som kjører avsted... uten at det sitter noen i førersetet. Men noe går galt, og bilen kolliderer. Senere, når Kvikk kommer ut av sykehuset, blir også Sprint hjernevasket og bortført. Greven av Champignac forstår snart hvem som står bak det hele...
INFO: Første album med Zero (kalt ved sitt originalnavn Zorglub i senere album).
- Det første og til i dag det eneste albumet som er gitt ut på engelsk.
I SKYGGEN AV Z (album 3) L'ombre du Z
Etter å ha kommet seg til hektene igjen, reiser Zero til sin gjenværende base i Palombia, hvor han setter i gang enda et heller tvilsomt prosjekt. Kan Sprint, Kvikk og Greven av Champignac sette en stopper for Zeros galskap før det er for sent...
HAVMYSTERIET (album 4) Spirou et les hommes-bulles
Sprint, Kvikk og Greven av Champignac ser frem til en avslappende ferie etter sine siste opplevelser. Men det varer ikke lenge, da en forbryter de fanget i et tidligere eventyr rømmer fra fengselet og like etter rapper en av Grevens mini- ubåter, fast bestemt på å få tak i en last med gull som befinner seg på bunnen av havet...
+ MINIATYRMYSTERIET
Sprint og Kvikk besøker Greven av Champignac. Kvikk blir borte hele natten uten å redegjøre for seg, men dagen etter finner Spiralis og Sprint ham igjen som en forminsket statue...
'''QRN KALLER... (album 1)''' QRN sur Bretzelburg
BRÅK I CHAMPIGNAC (album 13) Panade à Champignac
Sprint og Kvikk besøker Greven av Champignac og oppdager at han sliter med å være barnevakt for Zero, som har blitt som et spedbarn etter ulykken i Palombia.
+ ET FANTASTISK SIRKUS
Kvikk får en noe ubehagelig fødselsdagsgave av Viggo: tre sprøe sirkus-aper.
INFO: Siste SPRINT-album tegnet av Franquin.
Fournier
GULLMAKEREN (album 14) Le faiseur d'or
Greven av Champignac opptrer på et TV-program, hvor han innrømmer å vite hvor Nicolas Flamels legendariske bok, som inneholder hemmeligheten om hvordan å lage gull, holdes skjult. Men dessverre vekker dette stor interesse hos en farlig skurk...
+ EN JULENATT I HEMMELIGHET
Sprint og Kvikk feirer jul. Samtidig forsøker en ung rikmannsgutt og hans eldre og fattige venn å finne noen de kan dele sin store kake med...
INFO: Første SPRINT-album av Fournier.
- Spiralis har sin siste opptreden i serien. Da Franquin ga fra seg SPRINT, beholdt han rettighetene på Spiralis, men lot Fournier få bruke den kun i denne historien, og hjalp til med å tegne den.
TRIANGLEN SLÅR TIL (album 15) Du glucose pour Noémie
Sprint og Kvikk reiser til Japan for å møte magikeren og vitenskapsmannen Itoh Kata, som har et meget viktig oppdrag til dem; de må bringe den mystiske soppen 'Kuko Jomon' til Greven av Champignac og samtidig unngå Trianglen, en internasjonal forbryterorganisasjon som vil ha soppens egenskaper til sine onde hensikter...
INFO: Første album med Itoh Kata.
- Dette er første del (av 3) i historien om Sprint og Kvikks kamp mot Trianglen.
DET MYSTISKE KLOSTERET (album 16) L'abbaye truquée
Charles Atan, leder for 'Trianglen', er imponert over hvordan Sprint og Kvikk klarte å beseire organisasjonen, så han inviterer dem til å bli medlemmer av banden. Når Sprint og Kvikk 'takker nei' til tilbudet, svarer Atan med å kidnappe Itoh Kata og føre ham til et gammelt kloster...
TORA TORAPA (album 17) Tora Torapa
Trianglen, nå under ledelse av den mystiske Papa Pop, vender tilbake. Denne gangen kidnapper de Zero, og fører ham til hans gamle base på den tropiske øya Tora Torapa, hvor de lurer ham til å hjelpe dem med sitt nyeste diabolske prosjekt...
INFO: Første album med journalisten Ororea.
AMULETTEN FRA NIKOKOLOKOBA (album 20) Le gri-gri du Niokolo-Koba
En afrikansk mann med en koffert setter seg i taxien der Sprint og Kvikk er passasjerer, og ber om å bli kjørt til UNESCOs hovedkvarter. Men like etter kommer en annen bil kjørende opp ved siden av taxien, og føreren av denne bilen bruker en slags magisk diamant som får afrikaneren til å forsvinne i løse lufta! Kun klærne og kofferten er igjen...
EPLEVIN FOR STJERNENE (album 22) Du cidre pour les étoiles
Greven av Champignac underviser Ksorianerne, merkelige små romvesener, i mykologi. Men Ksorianernes tørst etter eplecider fører snart til fullt kaos i Champignac-landsbyen...
VARSLEREN (album 21) L'Ankou
KODO DEN GRUSOMME (album 23) Kodo le tyran
Sprint og Kvikk forsøker å komme seg inn i det lille, men mektige landet Catung, som styres av den onde diktatoren Jakata Kodo. Men de mister hverandre, og mens Sprint blir tatt til fange av Catungs opprørere, må Kvikk opptre som generalinspektør hos Kodo...
MAFIAENS BØNNER (album 24) Des haricots partout
Sprint og Kvikk vil hjelpe Catungs opprørere med å bli kvitt tyrannen Kodo en gang for alle. Løsningen ligger hos Greven av Champignac og W.H.O. ...
INFO: Dette ble Fourniers siste SPRINT-album.
- På siste side er Ororea med... for siste gang.
Nic & Cauvin
TROPISKE ISFJELL (album 49) La ceinture du grand froid
INFO: Første SPRINT-album tegnet av Nic og skrevet av Cauvin.
- Introduserer kommandant Alexander og hans nestkommanderende Kalloway, som er seriens hovedskurker i Nic & Cauvins Sprint-album.
- Kun Sprint, Kvikk og ekornet Spip (seriens hovedfigurer) dukker opp i disse albumene, både Greven av Champignac og alle andre bifigurer er borte. Dette var fordi Nic og Cauvin, etter forlagets (Dupuis) ønske, forsøkte å gjenoppbygge serien fra bunnen av og fornye og modernisere den.
KVIKK JET (album 50) La boîte noire
Kvikk viser Sprint sin nye oppfinnelse, bygget med hjelp av innholdet i den sorte esken som vitenskapsmennene Boris, Karl og Jefferson etterlot seg. Men det blir farlig når Alexander og Kalloway dukker opp og like etter tar Kvikk som gissel...
STØYSUGEREN (album 51) Les faiseurs de silence
Med hjelp fra inneholdet i den sorte esken lager Kvikk igjen en noe tvilsom oppfinnelse; denne gangen en maskin som skaper total stillhet. Og hva vil skje dersom denne oppfinnelsen havner i onde hender...?
INFO: Siste SPRINT-album fra Nic & Cauvin, og dermed siste gang Alexander og Kalloway er med.
Tome & Janry
'''VIRUS! (album 25)''' Virus
Et dødelig virus herjer på en forskningsbase i Antarktis. En av de ansatte klarer å rømme, og komme seg til Europa og til Greven av Champignac. Etter å ha forsket på viruset klarer Greven å utvikle et motmiddel, men en siste ingrediens trengs, og den finnes kun på ett eneste sted; den smitteherjede basen...
INFO: Første SPRINT-album av Tome & Janry.
Sprint, Kvikk og Trineline reiser ned til Australia for å møte Greven av Champignac, som holder på å grave etter noe der nede. Men når de endelig er fremme, får de en sjokkerende nyhet: Greven er død...
'''HVEM KAN STOPPE CYANINA? (album 27)''' Qui arrêtera Cyanure?
Sprint og Kvikk finner hva som ser ut til å være en kvinne i nød. De setter henne fri... og helvete bryter løs. Kvinnen i nød viser seg nemlig å være en ond robot med evnen til å kontrollere og styre alle slags elektroniske objekter...
TIDSMASKINEN (album 29) L'horloger de la comète
Sprint og Kvikk får et uventet besøk fra fremtiden av den tidsreisende Andreas av Champignac (Grevens fremtidige nevø). En tur i hans tidsmaskin fører dem til Palombia på 1500-tallet, hvor de blir tatt til fange av portugisiske conquestadorer som er i ferd med å kolonisere landet.
Z VENDER TILBAKE (album 31) Le réveil du Z
Etter å ha mottatt en desperat nødmelding fra Andreas, havner Sprint og Kvikk i fremtiden, hvor etterkommeren til en tidligere fiende har tatt makten...
DEN UNGE SPRINT (album 33) La jeunesse de Spirou
En samling med korte historier, inkludert en som handler om Sprints barndom.
SPRINT I NEW YORK (album 34) Spirou à New-York
En premie inni en pizza fører Sprint og Kvikk til New York, hvor de snart blir dratt inn i striden mellom den italienske mafiaen og den kinesiske triaden.
INFO: Sprint og Kvikk får en ny fiende: mafiabossen Vito Cortizone.
Dr. Placebo tilbyr å finansiere Sprint og Kvikks ekspedisjon til Toubot-Chan i Nepal-fjellene på en betingelse; at de tar med seg hans pasienter, som alle lider av en tilsynelatende uhelbredelig hikke.
DE FORBANNEDES DAL (album 37) La vallée des bannis
Etter å ha falt ned i en elv og blitt skylt bort i et dragsug, havner Sprint og Kvikk i 'De Forbannedes Dal'. Deres søk etter en vei ut forvandles snart til en desperat kamp om å overleve, takket være et lite, men svært farlig myggstikk...
SPRINT I MOSKVA (album 39) Spirou à Moscou
Sprint og Kvikk blir 'invitert' til Russland av KGB, som vil ha deres hjelp for å bli kvitt den hensynsløse mafialederen Tanaziof.
PÅ DYPT VANN (album 41) Vito la Déveine
Mafiabossen Vito Cortizone er strandet på en forlatt øy langt ute i stillehavet etter at flyet hans, med en meget spesiell last, styrtet og sank ned til bunnen av havet. Etter flere måneder blir han endelig reddet, men dessverre for ham viser det seg at hans redningsmenn er de to som ødela alt for ham i New York for ikke så lenge siden...
DEN SVARTE STRÅLEN (album 44) Le rayon noir
Greven av Champignac mottar en pakke fra en kollega som arbeider i Afrika. Pakken viser seg å inneholde en sopp med spesielle egenskaper som ganske snart setter en sort stemning i Champignac-landsbyen...
OPPGJØR I CHINATOWN (album 46) Luna fatale
Når Vito Cortizone oppdager at hans erkefiender i Chinatown har brukt et slags 'kjærlighetsmiddel' for å ta knekken på hans menn, bestemmer han seg for å hente inn en som ikke har så mye interesse for jenter, romantikk og kjærlighet...
DRØMMEMASKINEN (album 47) Machine qui rêve
Sprint våkner opp midt på natten i et stormfullt regnvær, i en øde og forlatt del av byen, uten å huske noe som helst fra de siste timene. Og snart viser det seg at han er ettersøkt, stemplet som farlig. Og alle de han møter på gjør alt i sin makt for å få ham tilintetgjort. Men hvorfor...?
INFO: Her ble tegnestilen forandret til en mer realistisk stil.
- Dette ble Tome & Janrys siste SPRINT-album.
Morvan & Munuera
PARIS UNDER VANN (album 48) Paris-sous-Seine
Greven av Champignac viser Sprint og Kvikk sin nyeste oppfinnelse, som skal bringe vann til uttørkede steder i verden. Men like etter blir han kidnappet av roboter... og ikke lenge etter blir Paris rammet av en enorm oversvømmelse!
INFO: Første SPRINT-album skrevet av Morvan og tegnet av Munuera.
MANNEN SOM IKKE VILLE DØ (album 52) L'homme qui ne voulait pas mourir
SPRINT I TOKYO (album 54) Spirou et Fantasio à Tokyo
Sprint og Kvikk reiser til Tokyo for å hjelpe sin gamle venn Itoh Kata med å redde to barn med overnaturlige krefter, som holdes fanget og utnyttes av onde menn...
INFO: Itoh Kata, sist sett i "VARSLEREN" (av Fournier) er tilbake.
Sebastiano Nicotra
Sebastiano Nicotra (født 31. august 1855 i Sant'Alfio di Giarre på Sicilia i Kongedømmet de to sicilier, død 29. mai 1929 samme sted i det forente Italia) var en italiensk katolsk erkebiskop tilknyttet det pavelige diplomati, som var nuntius i Chile, Belgia, Nederland, Luxemburg og Portugal.
Bakgrunn
Han var sønn av Salvatore Nicotra og hans hustru Venera, født Rao. Fødestedet Sant'Alfio var den gang en del av kommunen Giarre i provinsen Catania på Sicilia. Han studerte ved Almo Collegio Capranica i Roma, der en av hans studiekamerater var Giacomo della Chiesa, som senere skulle bli pave Benedikt XV. Der tok han doktorgrad i kirkerett.
Prest
Han ble presteviet desember 1878, og ble prosekretær fra 1880 til 1885 for monsignore Gerlando Maria Genuardi, den første biskop av Acireale, og samtidig professor i kirkerett på presteseminaret. Han samarbeidet med sentrale legfolk og med monsignore Giuseppe Alessi og fader Alfio Tropea, som i 1885 lanserte publikasjonen La Palestra Cattolica, bispedømmet Acireales offisielle organ.
Det pavelige diplomati
Han ble tilknyttet det pavelige diplomati og ble i 1889 sekretær ved det apostoliske nuntiatur i Bruxelles i Belgia, under erkebiskop og senere kardinal Giuseppe Francica-Nava de Bondifè. I 1900 ble han forflyttet til nuntiaturet i München i kongeriket Bayern. Året etter kom han til nuntiaturet i Wien i Østerrike-Ungarn.
Erkebiskop, nuntius
Den 18. desember 1916 ble han utnevnt til titularerkebiskop av Eraclea di Europa og til nuntius i Santiago de Chile. Pave Benedikt XV bispeviet ham den 6. januar 1917; medkonsekratorer var den pavelige almissemester kurieerkebiskop Giovanni Nasalli Rocca di Corneliano og pavens sakristan kuriebiskop Agostino Zampini.
Til slutt ble han den 30. mai 1923 nuntius i Portugal. Han trakk seg tilbake til hjemlandet og døde der den 29. mai 1929.
Erkebiskop Nicotra var grandonkel på farssiden til den senere politiker Benedetto Vincenzo Nicotra.
Episkopalgenealogi
Hans episkopalgenealogi er:
EM i roing 1920
EM i roing 1920 (europamesterskapet i roing) ble arrangert i Mâcon i Frankrike i 1920.
Pobershau
Pobershau er en tidligere kommune i Mittlerer Erzgebirgskreis og deretter Erzgebirgskreis i Direktionsbezirk Chemnitz i den sørlige delen av Fristaten Sachsen. Kommunen var en del av forvaltningsfellesskapet Marienberg fra 1. januar 2000 til 1. januar 2012, da den ble innlemmet i Marienberg. Kommunen hadde 2 014 innbyggere den 31. desember 2010.
Myrt
Myrteslekten (Myrtus) er en planteslekt i myrtefamilien innenfor ordenen Myrtales. Den omfatter 2 arter av eviggrønne busker eller lave trær med utbredelse i Sør-Europa, Sørvest-Asia og Nord-Afrika. Slekten har tidligere hatt omfattet mange arter som nå er flyttet til egne slekter, for eksempel Luma fra Chile.
Brændende kærlighed
Brændende kærlighed (brennende kjærlighet) er en dansk rett som gjerne serveres på valentinsdagen.
Myrt
Artene er inntil 5 meter høye. Bladene er hele og 3–5 cm lange, og avgir eteriske oljer. Blomstene på begge arter har 5 hvite kronblad, og mange støvbærere. Bærene er runde og blå-svarte.
Brændende kærlighed
Den består av potetmos, smør og melk eller fløte. En grop blir anrettet i potetmosen som fylles opp med baconterninger som er blitt stekt sammen med noen skiver løk. Det hele drysses over med finhakket persille eller purre og kan eventuelt garneres med syltede rødbeter.
Myrt
Saharamyrt (Myrtus nivellei) regnes nå av de fleste forskere som en egen art. Den vokser kun i Tassili n'Ajjer i det sørlige Algerie og i Tibesti-fjellene i Tsjad, og regnes som en truet art. Den vokser i fjellskog, og benyttes til utvinning av eterisk olje fra bladene. I parfyme har oljen den effekt at virkningen står imot svært varmt, tørt klima.
Både Hippokrates, Plinius den eldre og Galen omtalte myrt og dens medisinske egenskaper.
Jim Webb
James Henry «Jim» Webb jr. (født 9. februar 1946 i Saint Joseph i Missouri) er en amerikansk politiker. Han var senator og representerte Virginia og Det demokratiske parti. Han kom inn i Senatet 3. januar 2007. Han bestemte seg for bare å sitte én periode, og tok ikke gjenvalg i 2012.
Under Vietnamkrigen tjenestegjorde han som løytnant og senere troppssjef, og var i aktiv kamp. Han ble tildelt Navy Cross, en Silver Star, to Bronze Stars og to Purple Heart.
Portrett av Karel van Mallery
Portrett av Karel van Mallery (hollandsk: Portret van Karel de Mallery) er et maleri fra første halvdelen av det 17. århundre av den flamske maler Anthonis van Dyck.
Jim Webb
14. august 2009 besøkte han Myanmar, og møtte både general Than Shwe og demokratiforkjemperen Aung San Suu Kyi. Han forhandlet frem løslatelsen og deporteringen av den amerikanske statsborgeren John Yettaw mens han var der.
Portrett av Karel van Mallery
Motiv
Bildet viser den flamske gravør og kobberstikker Karel van Mallery (1571–1635) i halvfigur med blikket vendt nedad og til siden. Han er ikledt et mørkeblått, silkelignende tøy med en hvit skjorte under, over skulderen tildekket med en mørk kappe hvis ende han holder opp foran seg. Hånden er formet som et v-tegn med et par fingre delvis skjult under kappen. Bakgrunnen er en nøytral vegg med en brukken marmorsøyle på en sokkel til høyre i bildet.
Proveniens
I 1682 var van Dycks portrett i den private samlingen til kunstmaleren Sir Peter Lely (Pieter van der Faes) i London, i 1686 var det overgått til Alexander Browne i England, mens det samme år var få finne i Anthony Grey, 11. jarl av Kents samlinger. Nasjonalgalleriet i Oslo kjøpte bildet i 1978.
Karel van Mallery-portrettet finnes i flere varianter hvorav Nasjonalmuseets versjon anses som den autentiske.
Patricia Mangan
Patricia Mangan (født 7. mars 1997) er en amerikansk alpinist.
Hun representerte USA under Vinter-OL 2018 i Pyeongchang, hvor hun ikke fullførte noen konkurranser.
Fylkesvei 202 (andre betydninger)
Fylkesvei 202 kan være:
Daisaku Takeda
Daisaku Takeda (født 5. desember 1973) er en japansk roer som spesialiserer seg i dobbeltsculler, lettvekt. Under Sommer-OL 2012 i London representerte han landet sitt, der han ble nummer 12.
3. etappe av Giro d’Italia 2020
3. etappe av Giro d'Italia 2020 gikk fra Enna til Etna 5. oktober 2020.
Jonathan Caicedo vant etappen, João Almeida overtok sammenlagtledelsen, og Simon Yates og Geraint Thomas tapte mye tid i sammendraget.
Bekkelaget skole
Bekkelaget skole er en av de eldste skolene i Oslo. Skolen ble bygget på tomt fradelt Bernhus gård i 1859, og fikk først navnet Bergenhus skole, og fra 1871, Bernhus skole. I 1904 fikk skolen et nybygg, tegnet av Harald Bødtker og endret navn til Bekkelaget skole.
Assurdalen
Assurdalen er en dal i Langhus i Nordre Follo i Viken.
Fra 2015 til 2017 eller 2018 drev Åsland pukkverk et steinbrudd i Assurdalen.
I 2006 startet en motorsportklubb i Follo lobbyvirksomhet for å få bygget en bane for motocross i Assurdalen. Kommunen avslo søknadene flere ganger, men høsten 2019 var banen under bygging.
Kongstedverkstedet
Kongstedverkstedet (eller Kongstedmaleren og Kongstedmesteren) var et dansk malerverksted som arbeidet med kalkmalerier og som var aktivt på Sjælland på midten av 1400-tallet; 1425-1450. Verkstedet har fått navn etter Kongsted kirke.
Utføringen i et par av kirkene kan tyde på at Kongstedmesteren har vært elev av Morten Maler, mye tyder også på at verkstedet kjente til Undløsemesteren.
Kirker med kalkmalerier utført av Kongstedverkstedet; Ballerup kirke, Kongsted kirke, Kvislemark kirke, Sludstrup kirke, Nordrup kirke, Kirke Stillinge kirke og Ottestrup kirke.
Lunder kirke
Lunder kirke er en laftet korskirke med vesttårn fra 1761 i Ringerike kommune, Viken fylke. Kirken ligger i Ringerike prosti, ved tettstedet Sokna i Soknedalen, langs Strømsoddbygdveien (fylkesvei 178 i Buskerud).
Kirken ble opprinnelig bygget i 1706, men den ble demontert og flyttet til et nytt kirkested og utvidet i 1761. Den er utvendig kledd med hvitmalt staffpanel.
Kirken har 300-350 sitteplasser.
Kirkehistorie
Lunder kirke var anneks under Hole kirke i Hole fram til ca. år 1600, trolig tillagt denne etter enten reformasjonen i 1536 eller svartedauden i 1349–1350. Hole kirke ble på andre halvdel av 1500-tallet regnet som anneks til Norderhov kirke, som var hovedkirke i Norderhov prestegjeld som på den tiden omfattet hele det gamle Ringerike. Helt på slutten av 1590-tallet ble imidlertid Hole prestegjeld (gjen)opprettet (det eksisterte trolig også tidligere), med Hole kirke som hovedkirke. Lunder og Viker kirke i Vestre Ådal, som begge ble regnet som annekser til Hole, ble da direkte tillagt Norderhov igjen (noe de trolig også var tidligere).
Denne kompliserte måten å organisere kirkene på geografisk hadde trolig med antallet prester å gjøre. Etter reformasjonen forsvant de katolske prestene fra de mindre bygdekirkene. På Ringerike var det trolig kun tilsatt prest i Norderhov og Hole, der befolkningstettheten var størst. Siden det alt fantes en rekke kirker under Norderhov, ble trolig Lunder og Viker tillagt Hole fordi presten der var den eneste som hadde kapasitet nok til å holde gudstjenester i disse noe fjerntliggende bygdekirkene ute i distriktet. Inndelingen skjedde altså av rent praktiske årsaker og må sees i lys av de hendelser om fant sted på den tiden.
Lunder stavkirke
Det har trolig vært kirke på Sokna siden 1200-tallet. Den gamle stavkirken skal ha stått på Kirkehaugen, omkring 300 meter fra der den nye kirken opprinnelig ble plassert på gården Øvre Lundesgårdens grunn. I Poul Huitfeldts stiftsbok fra 1574–1577 omtales Lunder kirke som anneks til Hole kirke. Dette bekreftes også av biskop Jens Nilssøn under hans visitas på Ringerike i 1594. Etter 1600 ble imidlertid kirken regnet som et anneks til Norderhov kirke. Den skal ha vært av en svært enkel type med et rektanguært skip uten kortilbygg. Den har hatt sadeltak med takrytter, som ble bygd i 1619 og trengte reparasjon i 1665. Mye tyder også på at interiøret ble fornyet 1644, siden dette årstallet sto i kirken.
Fogd Ivar Wiel sier i 1743 at stavkirken målte 10 x 6 meter og kun hadde plass til fem stoler på hver side. Den skal ha vært i bruk også i tiden etter at den nye kirken ble oppført, trolig som en slags ferdakirke for folk som passerte gjennom bygda. Det er usikkert når den ble revet, men det kan ha skjedd på 1750-tallet.
Svært lite er bevart fra den gamle stavkirken. For flere tiår siden ble det funnet en stor gammel nøkkel på jordet i området der den antas å ha stått. Nøkkelen kan ha tilhørt stavkirken, men dette er usikkert. Den ble forært til Strømsoddbygda kapell, der den brukes som hovednøkkel i vestportalen.
En messehagel fra ca. 1500 blir dessuten oppbevart ved Kunstindustrimuseet i Oslo. Da kirkelyden i Lunder kirkesogn ønsket å gjenskape den historiske messehagelen, ba de om å få utlånt originalen fra Kunstindustrimuseet, men det ble ikke imøtesett. Tekstilkunstneren måtte derfor sitte ved glassmoteret der messehaglen oppbevares og gjenskape kopien (som er nøyaktig). Kopien er nå er i bruk av presten ved Lunder kirke.
Et krusifiks (nr. 11703) som er datert til ca. år 1240, etter tre runeinskripsjoner (yngre runer) som blant annet finnes på krusifiksets høyre armflate. Krusifikset, en kristusfigur av tre som trolig stammer fra stavkirken, blir oppbevart i Oldsaksamlingen i Oslo. Inskripsjonene er oversatt som «Jeg heter Jesus Nasaret», «Jeg led den harde død», og «Tomas».
En stol fra 1600-tallet blir oppbevart ved Drammen Museum. Den antas å ha tilhørt stavkirken.
Kirken fra 1706
Da presten i Norderhov Daniel Ramus, sønn av Jonas Ramus og kona Anna Colbjørnsdatter, kjøpe Norderhov kirke av danskekongen i 1723, som måte selge unna kirker og kirkegods etter at den store nordiske krig endte på grunn av dårlig økonomi, havnet Lunder kirke inn under prestens private eierskap for en periode. Daniel Ramus døde imidlertid få år senere, uten andre arvingen enn mora. Når hun også døde i 1736 arvet datterdatteren Anna Larsdatter det hele. Hun selger imidlertid kirken til almuen i 1739.
Kirken fra 1761
Den gamle kirken hadde trolig omfattende skader, slik at store deler av den nye kirken måtte forskynes med nye materialer. Den ble reist som ei korskirke med vesttårn. Kirken har vestportal i skip og tårn og søndre tverrarm har sørportal. Vestre korsarm og tårnet har tofløyede utadslående fyllingsdører. Søndre tverrarms portal fikk tofløyede vippedører under restaureringen på 1920-tallet. Den tofløyede fyllingsdøren, som nå sitter i våpenhuset fra 1920-årene foran portalen, er trolig flyttet dit fra søndre tverrarm. Kirkerommet er ca. 24 meter langt fra øst- til vestgavlen, mens tverrarmene utgjør ca. 16 meter i bredde fra nord- til sørveggen. Man har antatt at årsaken til at kirken ble såvidt stor har sammenheng med at jernverket ble satt i drift på gården Bergs grunn på 1750-tallet. Innvielsen etter gjennoppbyggingen (og utvidelsen) var ferdig den 23. september 1761.
Lunder kirke har blitt restaurert en rekke ganger, bl.a. ble takene reparert i 1840-årene og større rastaureringsarbeider utført på 1880-tallet og i årene 1922–1924. Etter ombyggingen på 1880-tallet fikk østre og vestre tverrarm ett stort vindu i hver langvegg, mens tverrarmenes gavlvegger fikk et noe større vindu. Det hadde midtpost og trekantavdekning oventil. Ved denne ombyggingen fikk også kirken åpen takstol uten himling. Mye tyder også på at kirkens størrelse ble noe redusert under denne ombyggingen. Arkitekt var Henrik Nissen. Restaureringen på 1920-tallet ble utført etter planer av arkitekt Ole Stein. Da ønsket man å rekonstruere den hvelvede himlingen fra tidligere, men det endte med at det ble lagt vannrett himling under loftsbjelkene. Mellom vegg og himling er det en høy taklist med kraftig hulkil. Kirken fikk blant annet et nytt plankegulv i øst-vest retning. Den ble også omfattende malt innvending av Domenico Erdmann, som ga den dagens karakteristiske himmellignende utseende.
Gravkapellet
Gravkapellet ble innviet 14. april 1938 og var tegnet av arkitekt Ole Stein, som også gjorde tegningene for restaureringen som fant sted på 1920-tallet. Gravkapellet er plassert ved den søndre inngangen til kirkegården og brukes i dag blant annet til konfirmasjonsundervisning og annen kirkelig møtevirksomhet.
Interiør og inventar
Skip, tverrskip og koret har flat himling som er rikt dekorert med himmellignende skyer. Fargene innvendig er holdt i blått og lys blågrått. Skip og tverrskip har panelte vegger som er malt i en lys blågrå farge, og benker i tre, som trolig er fra 1884, som er malt i blått.
Kirkeskipene som henger fra taket er to praktfulle tremasta fullriggere, den ene forært kirken i 1725 (muligens også den andre). På fjelen i akterspeilet står det: «Tabitha Christinana Andersdatter» på den ene skuta. Denne henger i krysningspunktet mellom kirkens skip og tverrskip. Den andre skuta henger i krysningspunktet mellom tverrskipet og koret.
Oljemaleriene på de panelte innerveggene er gjort på lerret. Anders Bugge mener at de kan stamme fra siste halvdel av 1700-tallet, men kunstneren(e) er ukjente. Maleriene ble funnet på kirkeloftet under restaureringsarbeider i kirken og var i svært dårlig forfatning. De ble restaurert og satt i ramme, for siden å bli plassert på kirkeveggene. Motivene omfatter kjente faser fra Kristi liv, men Åpenbaringen manglet. Ringeriksmaleren Morten Strømsodd fikk i oppdrag å fullføre et maleri med dette motivet. Dette henger nå på sørveggen i skipet, der det kompletterer rekken av malerier om Kristi liv.
Den ble forskynt med et postament under flyttingen til nytt kirkested, gjort av Hans Snekker fra Ringerike. I 1727 får altertavlen også to store utskårne og forgylte engler, trolig de som i dag kan sees ytterst på frisen. Altertavlen var opprinnelig uten staffering. I 1722 ble det anskaffet et bilde av «Nattværden», gjort av Claus Schavenius i Christiania. Det ble satt i tavlen i en ramme av brede bord. I 1727 ble altertavlen staffert av Jens Høyland fra Hokksund. I 1884 ble den overmalt og et nytt maleri som framstiller Jesu korsfestelse ble satt inn. Det ble gjort av C. Brun. I 1921 blir også altertavlen restaurert av Domenico Erdmann.
Døpefonten er fra 1600-tallet og ble iflg. regnskapene fra 1708 forært kirken av Anders Christensen (1673–1747), som var født på gården Frøyshov i Hole. Den er oktogonal i formen og har rette sider. Dekor fra 1600-taller finnes fortsatt på tre av de åtte sidene. De andre fem sidene kan være malt av Jens Høyland i 1727. I dag benytter imidlertid kirken en døpefont av nyere dato, trolig fra ombyggingen i 1884.
Korstolene er gjort i vakkert utskåret treverk og har blått ullstoff med dekorasjoner på sete og i ryggstø. Tre av stolene står plassert under korvinduet på sørveggen, mens de andre tre står under korvinduet i nordveggen. Det er usikkert når stolene ble laget. Også korvinduene er dekorerte.
Orgelet ble opprinnelig gitt i gave av Erik Ellingsen Lundesgaard i 1806. Det skal ha blitt bygget av orgelbygger Christian Engelstad på Toten, men det verserer også en versjon som sier at det ble bygget av Erik Ellingsen Lundesgaard i 1830. Dette kan imidlertid være en forveksling, siden orgelet ble reparert dette året. Sønnen til Erik var organist i kirken i perioden 1830–1860. Orgelet skal også ha blitt restaurert i 1924 og flyttet til søndre tverrarm. I dag står det imidlertid et nytt og mye større orgel i kirken, som er plassert på galleriet. Det er et mekanisk sløyfeorgel, bygget av den norske orgelbyggeren Eystein Gangfløt, Fredrikstad, i 1979. Deler av det gamle orgelet er plassert på ei ramme og henger på østveggen i det søndre tverrskipet.
Kirkeklokkene ble støpt av O. Olsen & Søn ved Tønsberg. Den ene i 1855 og den andre i 1886. Opprinnelig ble den ene klokken gitt i gave av Tordenskjold (også kjent som Peter Wessel) til kirken. Den skal tidligere ha vært skipsklokke ombord en skip som ble kapret. Klokken sprakk imidlertid under ringing i 1885 og ble sammen med en annen sprukket klokke sendt til omstøping hos O. Olsen & Søn, som i 1886 hadde gjort ei klokke av de to sprukne.
Kirkegården
Kirken har kirkegård med leggplass på stedet, og det er tilsatt egen prest i sognet. Kirkegården er utvidet mot sør og øst en rekke ganger, blant annet i 1850, 1907, 1936 og 1965. Rundt kirkegården ble det satt opp et steingjerde i perioden 1965–1971, gjort av Oluf Halkinrud. Kirkegården har innganger i vest (hovedinngang), sør og nord. Det er dessuten opparbeidet en parkeringsplass for biler på vestsiden av Strømsoddbygdveien, rett ovenfor kirkegårdens vestre inngang.
Skihopping etter land
Nåværende land og territorier
Listen omfatter både uavhengige land og viktige, men ikke selvstendige territorier.
Kortomtaler
For landene og terrirotiene med aller minst aktivitet. Se egne artikler for de andre landene.
Albania
Abdel Frasheri fra Albania konkurrerte på 1960-tallet.
Algerie
Det første skirennet i Afrika skal ha blitt arrangert i Algerie i 1906. Rennet ble vunnet av nordmannen Alfred R. Henriksen. Han vant alle skirennene han deltok i før han dro hjem til Norge i 1912, og hoppet så langt som 16-18 meter. Ifølge oppslagsverket Sport i navn og tall fra 1950 hoppet Ragnar Ørmen (Norge) 28 meter i Alger i 1933. Algerie var på den tiden en fransk koloni.
Andorra
Tomás Cano, som tidligere representerte Spania, konkurrerte for Andorra sesongene 1990/91 og 1991/92.
Antarktis
Norske Tryggve Gran, som var med på Robert Falcon Scotts Antarktis-ekspedisjon fra 1910, forteller i sine dagboksopptegnelser fra ekspedisjonen at han i april 1911 bygde en liten hoppbakke av stein og sand ved Cape Evans på Rossøya, der ekspedisjonen hadde base gjennom vinteren. I månedsskiftet august/september samme år bygde og prøvde han en liten hoppbakke av snø ved Barnebreen i nærheten av Cape Evans.
Argentina
Sør-Amerika, særlig Chile og Argentina, har en viss tradisjon innen alpint, men de nordiske grenene er lite utbredt. En liten hoppbakke, K20, finnes eller har eksistert ved byen San Carlos de Bariloche ved foten av Andesfjellene. Norske Eilert Sundt og kona demonstrerte skiløping, deriblant hopp, under et opphold i Puente del Inca i 1919.
Belgia
Under veiledning av den tyske tidligere skihopperen Marc Nölke, satte den belgiske programlederen Tom Waes Belgias første nasjonale rekord i skihopping med 14 meter i Wörgl i Østerrike 14. januar 2012. Hoppet ble vist i TV-programmet Tomtesterom 1. april. Rekorden ble forbedret til 23 meter av Erik Cop i Willingen i Tyskland 27. mai, og til 35 meter av Rembert Notten i Rückershausen i Tyskland 10. juni.
Chile
Sørlendingen Fredrik Kirsebom var i Punta Arenas ved Magellanstredet fra 1897 til 1901. Han gikk på ski og laget små hopp der han kunne hoppe 8-10 meter. I 1904 arrangerte nordmennene Ingolf, Finn og Torolf Arentsen samt antakelig Oluf Aslaksen, hopprenn i Punta Arenas.
Colombia
Den norske skihopperen Anders Beisvåg er født i Colombia og kom til Norge da han var to år gammel. Han deltok i to FIS-cuprenn i Örnsköldsvik i 2006. Også hopperen Maria Hurtado Beisvåg har røtter i Colombia.
Hellas
Nico Polychronidis representerer Hellas i skihopping sesongen 2012/13. Han har tysk mor og gresk far, og konkurrerte for Tyskland til og med 2011. Polychronidis deltok i VM i Val di Fiemme i 2013, der han ble nummer 45 av 50 deltakere i normalbakken.
Indonesia
Den svenske skihopperen Johan Munters er født i Jakarta i Indonesia. Han hoppet i verdenscupen og kontinentalcupen fra 1995 til 2001. Hans beste plassering i verdenscupen er 18.-plass i Kuopio i 2000. Munters deltok i VM i Lahtis i 2001, der han ble nummer 49 (nest sist) i normalbakken og nummer 50 (sist) i storbakken. Han var på det svenske laget som ble nummer 10 (nest sist) i begge lagkonkurransene.
Irland
Irene Andrew Turner og Richard Brown prøvde seg på skihopping på plast i K15- og K35-bakker i Göteborg høsten 2002.
Avisen San Francisco Call meldte i februar 1909 at iren Barney Riley hadde vunnet et nasjonalt hopprenn i Eau Claire i Wisconsin, USA.
Kirgisistan
Kasakhstaneren Dmitrij Tsjvykov skiftet til kirgisisk statsborgerskap og hoppet internasjonalt for sitt nye land fra 2000 til 2002. Som kirgiser ble han nummer 35 i normalbakken i VM i Lahtis i 2001 og nummer 39 og 41 i storbakken og normalbakken i OL i Salt Lake City (Park City) i 2002.
Kosovo
Den svenske skihopperen Besnik Gashi kommer opprinnelig fra Kosovo. Han hoppet i kontinentalcupen mellom 2002 og 2006. Han deltok i junior-VM i 2002 og 2003, og oppnådde en 12.-plass individuelt i 2003. Det året ble han svensk juniormester i normalbakke, tok andreplass i seniormesterskapet i storbakke og normalbakke, og tredjeplass i seniormesterskapet i mellombakke (K65).
Litauen
Litauen har hatt noen mindre hoppbakker. I Vilnius eksisterte det to hoppbakker, den første bygd så tidlig som i 1924. En K40-bakke ble bygd i Ignalina i 2004. Zbigniew Kiwert ble fire ganger litauisk mester i skihopping mellom 1962 og 1970.
Nord-Makedonia
Nord-Makedonias eneste hoppbakke skal ha vært en 30-metersbakke som eksisterte fra 1948 til 1951 i skistedet Popova Šapka ved byen Tetovo. Makedonske Aleksandar Stojanovski og slovenske Janez Kolishek hadde de lengste hoppene i bakken med 31 meter i 1951.
Makedonske myndigheter planla i 2008 å bygge et skihoppanlegg, med sikte på å arrangere renn i verdenscupen. Anlegget, som muligens skulle bygges i Mavrovo eller Kožuf, var ment å stå ferdig sent i 2009 eller 2010. Det er imidlertid ikke kjent om byggingen av bakken ble satt i gang.
Montenegro
To hoppbakker med størrelse K60 og K30 ble bygd i Žabljak i Montenegro i 1961, og ble brukt under det jugoslaviske mesterskapet der i 1962 og 1965. I den største bakken satte Božo Čvorović montenegrinsk rekord med 46 meter.
New Zealand
På New Zealand ble det hoppet på ski før 2. verdenskrig. I 1938 ble H. Wigley newzealandsk mester i hopp i Mount Cook med et lengstehopp på 40 fot 1 tomme (ca. 12 meter). I et renn i Mount Cook i 1937 hadde amerikaneren Richard Durrance det lengste hoppet med 95 3/4 fot (ca. 29 meter). Samme år kunne avisen The Evening Post fortelle at hoppbakken som var bygd i Field Peak i Tararua året før var så begravd i over 7 fot dyp snø at det i flere måneder ikke var mulig å finne den.
Serbia
Det har eksistert flere mindre hoppbakker i Serbia, blant annet en 40-metersbakke i Košutnjak ved Beograd, som ble konstruert av Stanko Bloudek i 1936 og ombygd i 1953. Den eneste serbiske hoppbakken som eksisterer i dag (2010) er imidlertid en K30-bakke i Goč som ble bygd i 2004.
Arkitektstudenten Đorđe Pejković tegnet en K120-bakke i Kopaonik som en del av sin hovedfagsoppgave i 2008-09. Det finnes imidlertid ingen planer om å bygge denne bakken.
Sri Lanka
Den sveitsiske skihopperen Marc Vogel er født i Sri Lanka. Han deltok i verdenscupen og kontinentalcupen fra 1997 til 2006. Hans beste plassering var 18.-plass i kontinentalcupen, noe han greide fire ganger. Vogel deltok i VM i Lahtis i 2001, der han ble nummer 42 i normalbakken. Han var på det sveitsiske laget som ble nummer 9 (av 11 lag) i begge lagkonkurransene. Den norske skihopperen Rishi Vellupillai har srilankisk far.
Sør-Georgia
Det har eksistert en liten hoppbakke i Grytviken på den søratlantiske øya Sør-Georgia. Ifølge oppslagsverket Sport i navn og tall fra 1950 hoppet Sigurd Hansen (Norge) 39 meter i Grytviken i 1939.
Uganda
Ugandiske Dunstan Odeke gikk på skole i Oslo på 1990-tallet. Han prøvde seg på skihopping, og hadde personlig rekord på 50 meter. Odeke deltok i 1992 i det første lavlandsmesterskapet i skihopping, som ble arrangert i Scheidegg i Tyskland.
Skihopping på frimerker
En rekke land har utgitt frimerker med skihoppmotiv, ofte i forbindelse med vinter-OL. Blant disse er også flere land der det ikke drives vinteridrett overhodet. Eksempler på slike land er Burundi, Djibouti, Dominica, Gambia, Grenada, Guinea, Guinea-Bissau, Kongo, Laos, Liberia, Madagaskar, Mauritania, Nicaragua, Paraguay, Saint Vincent og Grenadinene, Sør-Jemen, Tanzania, Togo og Tsjad.
Myrmeciocephalus
Myrmeciocephalus er en gruppe av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art, som trolig er en av de beste maur-etterligningene fra noen annen insektgruppe.
Utseende
En liten, slank, rødbrun, svært maurlignende trebukk. Hodet er stort (mye bredere enn pronotum), rundet, og ligner sterkt på et maurhode. Antennene er tynne, noe kortere enn kroppen, det innerste leddet er forstørret og gult. Pronotum er lengre enn bredt, kraftig halsaktig innsnørt foran, med en skarp tann midt på hver sidekant. Formen ligner overflatisk på den oppdelte thorax hos maur. Dekkvingene er rundet utvidet i den bakre delen (timeglass-formede), igjen et trekk som etterligner maur ved at det ligner på maurens runde gaster. Spissen og et skrått tverrbånd litt bak midten er gule. Beina er tynne.
Utbredelse
Arten forekommer i det nordlige Queensland, Australia.
Alexia Arisarah Schenkel
Alexia Arisarah Schenkel (født 15. desember 1996) er en thailandsk alpinist.
Hun representerte Thailand under Vinter-OL 2018 i Pyeongchang, hvor hun ikke fullførte noen konkurranser.
Ingeborg Midttun
Ingeborg Olava Midttun (født 1930) er en norsk politiker og offentlig tjenestekvinne.